Vol: 5 No: 2, Tahun 2018 e-ISSN : 2599-2627

## NYELEHIN KAIWANGAN-KAIWANGAN WEWEHAN LAN EJAAN BASA BALI RING WACANA BUKU AJAH LATANSA AKSARA MADRASAH TSANAWIYAH
Rukmana Yanti 1 , I.A. Putu Purnami 1 , I. B. Putra Manik Aryana 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {rukmanayanti16@gmail.com, dayupurnamiku@yahoo.com , putramanikaryana@gmail.com}@undiksha.ac.id
KUUB
Tetilikan  matetujon  nlatarang:  (1)  kaiwangan-kaiwangan  wewehan  sane  wenten ring  wacana  buku  ajah  Latansa  Aksara  Madrasah  Tsanawiyah,  (2)  kaiwangan- kaiwangan  ejaan  Basa  Bali  sane  wenten  ring  wacana  buku  ajah  Latansa  Aksara Madrasah Tsanawiyah. Tetilik nganggen kramaning dokumentasi ri kala mupulang data kaiwangan-kaiwangan  wewehan  lan  kaiwangan-kaiwangan  ejaan  basa  Bali, taler  nganggen  piranti  kartu  data  rikala  mupulang  data  sane  jagi  karereh. Data tureksa  sane  kanggen:  (1)  nyelehin  data; (2)  nyorohang  data;  lan (3) pangwedar data;  (4)  pamicutet . Pikolih  tetilik  kaiwangan  wewehan  lan  ejaan  basa  Bali  ring buku  ajah  Latansa  Aksara  Madrasah  Tsanawiyah,  sakadi:  (1)  kaiwangan wewehan,  sakadi:  pangater,  wewehan  gabungan.  (2)  kaiwangan  ejaan  basa  Bali, sakadi:  (1) huruf  kapital ,  (2) huruf sendeh,(3)  kruna  lingga,  (4)  kruna  tiron,  (5) ceciren pepaosan.
Kruna jejaton : wewehan, ejaan, wacana buku ajah

## ABSTRAK
Penelitian ini bertujuan menjelaskan: (1) kesalahan-kesalahan afiksasi yang ada di buku  ajar  Latansa  Aksara  Madrasah  Tsanawiyah;  (2)  kesalahan-kesalahan  ejaan bahasa  Bali  yang  ada  di  buku  ajar  Latansa  Aksara  Madrasah  Tsanawiyah. Penelitian  ini  menggunakan  metode  dokumentasi  pada  saat  mengumpulkan  data kesalahan-kesalahan  afiksasi  dan  kesalahan-kesalahan  ejaan  bahasa  Bali,  dan menggunakan alat berupa  kartu data saat mengumpulkan data  yang ingin di cari. Analisis  data  yang  digunakan:  (1)  reduksi  data;  (2)  klasifikasi  data;  dan  (3) memaparkan data (4)kesimpulan/verifikasi. Hasil penelitian kesalahan afiksasi dan ejaan bahasa Bali di buku ajar Latansa Aksara Madrasah Tsanawiyah, seperti: (1) kesalahan  afiksasi,  seperti:  prefiks,  konfiks.  (2)  kesalahan  ejaan  bahasa  Bali, seperti:  (1)  huruf  kapital,  (2)  cetak  miring,  (3)  kata  dasar,  (4)  kata  imbuhan,  (5) tanda baca.
Kata kunci : afiksasi, ejaan, wacana buku ajar

## ABSTRACT
This  study  aimed  to explain  (1)  affixation  errors  that  exist  in  the  textbook Latansa Aksara Madrasah Tsanawiyah , (2) Balinese spelling errors in the textbook Latansa Aksara Madrasah Tsanawiyah . This research used documentation method in order to collect the data of affixation and Balinese spelling errors and used a instrument named card data to collect the findings. The data were analyzed by using (1) data reduction,  (2)  data  classification,  and  (3)  the  data  description  (4)  conclusion  / verification. The results of this research based on the affixation and spelling errors of Balinese language in Latansa Aksara Madrasah Tsanawiyah textbooks , namely (1) affixation errors, such as prefix, confix. (2) Balinese spelling errors, such as (1) capital letters, (2) italics, (3) core words, (4) affixation, (5) mechanics.
Keywords : Affixation, Spelling, Discourse.

## PURWAKA
Buku  pinaka  sarana  sane  mabuat, awinan madaging makudang-kudang gatra  sane  jagi  kauningin.  Buku  silih sinunggil piranti peplajahan sane kanggen ring  sekolah,  nika  ngawinang  soang- soang sekolah sampun nyangkepin sarana perpustakaan sane prasida kanggen ri  kala  para  sisia  jagi ngwacen  utawi  ngrereh  gatra  indik  widya sane  kaplajahin.  Buku-buku  sane  wenten ring  perpustakaan  sekolah  sakadi  kamus, ensiklopedi, buku satua, buku ajah miwah buku sane lianan.
Buku  ajah  pinaka  piranti  peplajahan sane  mabuat  pisan,  santukan  kantos mangkin  buku  ajah  tetep  kabaos  piranti peplajahan sane mautama. Yening kacingakin  saking  sekolahan  ( institusi pendidikan ) sane dasar kantos sane pinih tegeh,  samian  sekolah  punika  nganggen buku  ajah  pinaka  piranti  peplajahan  sane utama.  Parindikan  punika  nyihnayang yening  kawentenan  buku  ajah  nenten prasida lempas tekening pamargi peplajahan  sane  wenten  ring  sekolah mangkin.  Buku  ajah  inggih  punika  buku sane madaging aji pangweruhan, katedunang  saking kompetensi  dasar sane  wenten  ring kurikulum taler  buku punika  kanggen  olih  sisia  ri  kala  malajah (Andi,  2011:168).  Buku  ajah  kakepah dados kalih inggih punika buku ajah utama ( pokok )  lan  buku  ajah  pajangkep ( pelengkap ).  Buku  ajah  utama  madaging peplajahan  saking  soang-soang  widya
sane  kadadosang  buku  utama  olih  guru lan  sisia,  yening  buku  ajah  pajangkep kadadosang  piranti  antuk  nulungin  taler kadadosang  wewehan  saking  buku  ajah utama.  Kawentenan  buku  ajah  puniki madue  tetujon  mangda  ngwantu  sisia  ri kala  nlatarang  materi,  ngicenin  galah majeng  sisia  mangda  nyumunin  utawi malajahin  palajahan  sane  anyar  taler ngicenin materi peplajahan  sane  prasida nudut kayun.
Akeh  soroh  buku  ajah  sane  wenten ring undagan sekolah sakadi ring undagan SMP/MTs, buku ajah punika kanggen ring soang-soang peplajahan. Silih sinunggilnyane  buku  ajah  sane  kanggen ring peplajahan Bahasa Bali inggih punika buku  ajah  Latansa  Aksara  Madrasah Tsanawiyah.  Buku  ajah  puniki  kakaryanin lan  kasusun  olih  H.  Khalid,  B.A., dkk ., buku sane macihna islami puniki kanggen ring  Madrasah  Tsanawiyah  santukan daging  saking  buku  Latansa  Aksara akehan mapaiketan sareng ajahan-ajahan indik  islam.  Buku  sane sampun kasahang olih  Bidang  Kependidikan  Agama  Islam lan  Pemberdayaan  Masjid  ring  kantor Wilayah Departemen Agama Provinsi Bali niki kanggen nyangkepin piranti pangajahan  Bahasa  Bali    ring  sekolah madrasah-madrasah lan lembaga- lembaga sane wenten ring Bali. Buku ajah Latansa  Aksara  Madrasah  Tsanawiyah puniki madaging materi-materi peplajahan sane  marupa  wacana,  nanging  ring wacana buku ajah puniki panilik nyingakin wentennyane  kaiwangan-kaiwangan  sane
Vol: 5 No: 2, Tahun 2018 e-ISSN : 2599-2627
marupa  sasururatan.  Kawentenan  punika santukan  pengawinyane  boya  ja  nelebin indik  basa  Bali  ( linier ),  nika  ngawinang pengawinyane  nenten  tatas  uning  indik sesuratan inggih punika sesuratan wewehan  lan  ejaan  basa  Bali,  sakadi sesuratan kruna, wewehan, ceciren pepaosan miwah sane lianan.
Wewehan utawi ring bahasa
Indonesia  kabaos afiksasi inggih  punika morfem sane kaiket sane prasida kabinayang manut genahnyane ring wangun  kruna  lingga.  Wewehan  puniki kakepah  dados  makudang-kudang  soroh inggih punika pangater, pangiring, seselan lan  wewehan  gabungan  (Badan  Pembina Bahasa, Akasara lan Sastra Bali, 2006:9). Pangater ( prefiks) inggih punika wewehan sane  wenten  ring  arep  kruna  lingga. Pangater ring basa Bali wenten 13, inggih punika  N-  (anusuara),  ma-,  ka-,  pa-,  pi-, sa-,  a-,  pra-,  pari-,  pati-,  maka-,  saka-, kuma-.  Pangater  pinaka morfem sane kaiket  sane  prasida  kakenain proses morfemis . Proses  morfemis inggih  punika proses pagentosan  suara  utawi  icalnyane suara  utawi fonem ,  parindikan  puniki awinan kacunduknyane morfem siki sareng morfem sane  tiosan,  sakadi pangater  ma-,  ma-  +  ileh  dados  mileh. Pangiring  ring  basa  Bali  wenten  kutus, inggih punika –a,-an, -ang, -in, -n, -e, -ing, -ne.  Pangiring  nenten  pacang  magentos yening kawewehin ring wangun lingganyane  antuk  konsonan,  nanging yening  kawewehin  ring  wangun  lingga sane mapangiring vokal punika ngawinang pacang magentos. Ngenenin indik seselan,  seselan  inggih  punika  wewehan ring  tengah  kruna  lingga.  Seselan  punika akeh ipun patpat, inggih punika um, in, er, el.  Seselan  nenten  pacang  kagentosin  ri kala  ngwangun  kruna.  Yening  wangun lingganyane mawit antuk konsonan lantas molihang seselan, seselan punika kagenahang  ring  pantaraning konsonan lan vokal sane nyarengin. Yening wangun lingganyane  mawit  antuk vokal ,  seselan punika  lantas  kawewehin  ring  pangater wangun lingganyane. Taler wenten wewehan sane kagabungang pangater lan pangiringnyane, parindikan punika kawastanin  wewehan  gabungan  ( konfiks ) . Wewehan  gabungan  ring  basa  Bali wenten pa-an, ka-an, ma-an, bra-an. Indik
wewehan  gabungan  yening  wewehan punika  rumeket  ring  wangun  witnyane pastika  nganutin  silih  sinunggil  uger-uger pangater lan pangiring.
Kaiwangan  siosan  sane  kacingakin ring  sesuratan  wacana  sane  wenten  ring buku  ajah  inggih  punika  ejaan  basa  Bali nyane.  Ejaan  basa  Bali  puniki  mabuat pisan  majeng  iraga,  napi  malih  jadma sane  seneng  lan  waged  ring  widang sesuratan. Ejaan basa Bali puniki kanggen titi  ri  kala  iraga  nyurat,  yening  nenten uning  indik  ejaan  basa  Bali  pastika sesuratan  nenten  becik  lan  iwang  artin ipun  (Tinggen,  1978:1-2).  suratan  ejaan basa  Bali akeh  uger-ugernyane,  sakadi uger-uger panyuratan huruf kapital , panyuratn huruf sendeh  ( cetak  miring ), panyuratan  kruna,  miwah  panyuratan ceciren pepaosan. Sesuratan huruf kapital akeh  sane  iraga  patut  uratiang  inggih punika  ri  kala  nyurat  pangawit  lengkara, panyuratan  parab,  panyuratan  wastan wangsa,  basa  msl.  mangda  nganggen huruf kapita l.  Yening  ring  sesuratan huruf sendeh  silih  sinunggil  uger-ugernyane inggih  punika  mangda  ri  kala  nyurat ungkapan basa asing sane durung wenten basa  Balinyane  mangda  kacetak  miring, upami: balita . Salanturnyane yening nyurat  kruna,  ri  kala  nyurat  kruna  akeh sane patut kauratiang silih sinunggilnyane kruna  lingga  ( kata  dasar) lan  kruna  tiron (kata turunan).
Panyuratan  ceciren  pepaosan  taler akeh  sane  patut  kauratiang  sakadi panyuratan tanda  titik lan tanda  koma. Tanda  titik ri  kala  nyurat  wenten  uger- ugernyane,    silih  sinunggilyane  inggih punika titik kanggen ring ungkur ringkesan wastan gelar, pangkat, jabatan lan nyapa. Yening  sesuratan tanda  koma, silih sinunggil  uger-ugernyane  inggih  punika tanda  koma kanggen  ring  pantaraning pesengan  lan gelar  akademik sane nyarengin.  Kaiwangan-kaiwangan  saking sesuratan  punika  sumangdane  kakelidin, santukan  sisia  nganggen  buku  ajah kadadosang sumber sane  utama  lan rujukan ri  kala  malajah  lan  para  sisia pastika  marasa  yening  napi  sane  wenten ring buku ajah nenten madaging kaiwangan-kaiwangan  malih  utamanyane kaiwangan sesuratan.
Kawentenan
kaiwangan-kaiwangan  punika  santukan
Vol: 5 No: 2, Tahun 2018 e-ISSN : 2599-2627
pengawi nenten waged risajeroning widya sesuratan.
Malarapan saking napi sane sampun katelatarang  ring  ajeng,  panilik  pacang nglaksanayang  tetilikan  sane  mamurda “Nyelehin Kaiwangan-Kaiwangan Wewehan  lan  Ejaan  Basa Bali  ring Wacana  Buku  Ajah  Latansa  Aksara Madrasah Tsanawiyah .”
Saking    pangwedar  ring  ajeng, bantang  pikobet  sane  prasida  kapolihang inggih  punika:  (1)  sapunapi  kaiwangan- kaiwangan  wewehan  sane  wenten  ring wacana  buku  ajah  Latansa  Aksara Madrasah  Tsanawiyah?,  (2)  sapunapi kaiwangan-kaiwangan  ejaan  basa  Bali sane  wenten  ring  wacana  buku  ajah Latansa  Aksara  Madrasah  Tsanawiyah?. Saking bantang pikobet sane kawedar ring ajeng,  tetujon  tetilikan  puniki:  (1)  mangda prasida  uning  ring  kaiwangan-kaiwangan wewehan  sane  wenten  ring  wacana  buku ajah Latansa
Aksara
Madrasah Tsanawiyah,  (2)  Mangda  prasida  uning ring  kaiwangan-kaiwangan  ejaan  Basa
Bali  sane  wenten  ring  wacana  buku  ajah Latansa Aksara Madrasah Tsanawiyah.
Tatilikan  puniki  madue  kawigunan, minakadi kawigunan pamucuk lan kawigunan panglimbak. Kawigunan panglimbak  katujuang  majeng  panilik, majeng  sang  sane  makarya  buku  ajah, majeng panilik sane siosan.
Sepat siku-siku sane kanggen inggih punika indik: (a) buku ajah, (b) kaiwangan mabasa,  (c)  wewehan  basa  Bali,  lan  (d) ejaan  basa  Bali.  Buku  ajah  inggih  punika buku  sane  madaging materi peplajahan sane  kanggen  olih  sisia  ri  kala  malajah lan  katedunang  saking kompetensi  dasar sane wenten ring kurikulum sane kasusun kadasarin antuk standar nasional pendidikan . Mohammad (ring Andi, 2011:168)    nlatarang  buku  ajah  kakepah dados kalih inggih punika buku ajah utama lan buku ajah pajangkep . Buku ajah utama madaging peplajahan saking soang-soang widya sane kadadosang buku utama sane kanggen  olih  guru  lan  sisia.  Yening  buku ajah  pajangkep kadadosang  piranti  antuk nulungin  taler  kadadosang  wewehan saking  buku  ajah  utama.  Manut  Andi (2011:169)  nlatarang  yening  tetujon  buku ajah  puniki,  inggih  punika:  (1)  mangda ngwantu  sisia  ri  kala  nlatarang materi
peplajahan,  (2)  ngicenin  galah  majeng sisia  mangda  nyumunin  peplajahan  utawi malajahin  palajahan  sane  anyar,  (3) ngicenin materi peplajahan  sane  prasida nudut kayun para sisia.
Kaiwangan  mabasa  inggih  punika ngawigunayang basa lisan miwah sesuratan  sane  nenten  anut  ri  kala mabebaosan  (Setyawati,  2010:15).  Sane ngawinang  kaiwangan  mabasa  inggih punika sane kapertama, kirang ngresepang  basa  sane  kaanggen  ( Setyawati  (2010:15). Kaiwangan  puniki sering  kabaos  kaiwangan intrabahasa . Wenten malih awinan pinih ngamatehang , nenten  uning  indik  pawatesan  uger-uger, nglaksanayang  uger-uger  sane  nenten paripurna, miwah iwang menghipotesiskan konsep .    Nenten  samian  sang  sane nganggen
basa punika dangan ngelingang utawi waged ri kala mabebaosan.  Dadosnyane  akeh  sane iwang  mabasa  tur  nenten  anut  sareng uger-uger mabebaosan.
Wewehan utawi afiksasi inggih punika morfem sane  kaiket  sane  prasida kabinayang  manut  genahnyane  sane wenten  ring  wangun  kruna  lingga.  (Pusat Pembinaan  dan  Pengembangan  Bahasa, 1996:32). Manut Badan Pembina Bahasa, Aksara  lan  Sastra  Bali  (2006:9-30) wewehan  kakepah  dados  papat  inggih punika pangater, pangiring, seselan miwah wewehan gabungan. Pangater ring basa  Bali  wenten  13,  inggih  punika  N- (anusuara), ma-, ka-, pa-, pi-, sa-, a-, pra-, pari-, pati-, maka-, saka-, kuma-. Pangiring  ring  basa  Bali  wenten  kutus, inggih punika –a,-an, -ang, -in, -n, -e, -ing, -ne.  Seselan  punika  akeh  ipun  patpat, inggih  punika  um,  in,  er,  el.  Wewehan gabungan  ring  basa  Bali  wenten  pa-an, ka-an, ma-an, bra-an.
Mangda sesuratan sane kawedarang  prasida  becik  tur  lengut  taler prasida karesepang olih pangwacen utamanyane  majeng  para  sisia,  nika ngawinang pengawi  buku  ajah  mangda nguratiang uger-uger ring ejaan basa Bali, sakadi sesuratan huruf kapital , panyuratan huruf sendeh,  panyuratan  kruna  lingga, kruna tiron, taler saking ceciren pepaosan ( tanda  titik,  tanda  koma,  tanda  titik  dua, tanda hubung msl.).
Vol: 5 No: 2, Tahun 2018 e-ISSN : 2599-2627

## KRAMANING TETILIK
Kramaning Tetilik
ketahnyane madaging pidabdab lan tata cara mupulang  data  ring  sajeroning  tetilikan. Panilik  nglaksanayang  pidabdab  puniki kanggen  nlatarang  sapunapi  tetilikan puniki
kalaksananyang (Wendra, 2014:52).Unteng sane wenten ring kramaning tetilik luir ipiun: (1) pendekatan lan  soroh  tetilikan,  (2)  wit  data,  (3) parikrama  mupulang  data,  (4)  data tureksa. Pendekatan lan  soroh  tetilikan sane kaanggen ring  tetilikan puniki inggih punika tetilikan deskriptif kualitatif.
Duaning    ring  tetilik  puniki  data  sane kapolihang  utawi  kapupulang  marupa lengkara sane mawangun kutipan boya ja marupa wilangan. Parindikan punika pateh sakadi  sane  kabaosang  olih  Suandi (2008:67)  seseleh  kramaning deskriptif kualitatif wantah ngicenin predikat marupa babaosan ngenenin variabel sane kaselehin  lan  nenten  kasarengin  antuk data  statistik. Wit  data  sane  kanggen nyelehin  kaiwangan-kaiwangan  wewehan lan  ejaan  basa  Bali  inggih  punika  ring wacana-wacana  sane  wenten  ring  buku ajah
Latansa
Aksara
Madrasah
Tsanawiyah. Ri  kala  mupulang  data  panilik nganggen kramning dokumentasi . Sukardi (2008:81) maosang kramaning dokumentasi sane  kanggen  ring  tetilik ngawinang  panilik  molihang  gatra  saking makudang-kudang sumber sane  wenten ring responden utawi ring genah responden nglaksanayang pakaryan sadina-dina. Arikunto (2006:321) maosang kramaning dokumentasi prasida  kanggen ngrereh  data  ngenenin  indik hal-hal utawi variabel sane  marupa  catetan, transkip , buku, surat  kabar ,  majalah, prasasti , notulen  rapat,  lengger,  agenda ,  miwah sane tioasan.
Ring
kramaning
dokumentasi tetilikan puniki pacang nilikin Wacana Buku  Ajah  Latansa  Aksara
Madrasah Tsanawiyah.
Rikala mupulang data panilik
nganggen piranti tetilik. Piranti tetilik inggih punika  makasami  piranti  sane  kanggen ring  sajeroning  mupulang  data.  Manut Wendra (2014:33) piranti tetilik mapaiketan  sareng  kramaning  tetilik  sane kanggen  ring  sajeroning  mupulang  data.
Piranti  sane  kanggen  ring  tetilikan  puniki inggih  punika kartu  data . Kartu  data kanggen nyatet data-data sane kapolihang ring  tetilikan.  Kartu  puniki  kadagingin identitas manut ring pah-pahan data sane jagi katilikin.
Yening  data  sane  karereh  sampun kapupulang  salanturnyane  panilik  pacang nureksain  data  punika  nganggen  metode deskriptif  kualitatif sane  kalaksanayang nganggen  petang  paletang  inggih  punika:
(1) Nyelehin data/ Reduksi Data , data sane kaselehin indik kaiwangan-kaiwangan ring sajeroning  wewehan  lan  ejaan  basa  Bali ring  wacana buku  ajah  Latansa  Aksara Madrasah  Tsanawiyah.  (2)  Nyorohang Data,  ndata  punika  kalaksanayang  manut pikobet  sane  katilikin  antuk  ngaryanin tabel  data.  Pikobetnyane  inggih  punika kaiwangan-kaiwangan  sane  wenten  ring sajeroning  wewehan  lan  ejaan  basa  Bali ring  wacana buku  ajah  Latansa  Aksara Madrasah  Tsanawiyah.  (3)  Pangwedar Data, risampun data punika salanturnyane ngwedar  data  sane  sampun  kapolihang. Sumangdane data sane sampun kapolihang  punika  prasida  nyawis  pitaken sane wenten ring bantang pikobet landangan  karesepin.  Ring  tetilik  puniki sane  kawedar  inggih  punika  data  sane mapaiketan  sareng  kaiwangan-kaiwangan ring  sajeroning  wewehan  lan  ejaan  basa Bali  ring  wacana buku  ajah  Latansa
Aksara Madrasah Tsanawiyah. (4) Pamicutet,  parindikan  sane  kaping  untat ring data tureksa inggih punika pamicutet. Pamicutet  inggih  punika  nyutetang  indik pikolih  jeroning  tetilik  sane  sane  sampun kalaksanayang.  Pamicutet  ring  tetilik puniki  indik  kaiwangan-kaiwangan  sane wenten ring sajeroning wewehan lan ejaan basa  Bali  ring  wacana buku  ajah  Latansa Aksara Madrasah Tsanawiyah.
Pamicutetan puniki pinaka panyawis saking  pikobet  sane  kaunggah  ring tetilikan puniki..

## PIKOLIH LAN TETEPASAN
Kaiwangan sesuratan sane wenten ring  wacana  buku  ajah  Latansa  Aksara Madrasah
Tsanawiyah
sampun kapupulang nganutin ring pah- pahannyane sakadi sampun kaunggahang ring pikolih tetilik. Kaiwangan sane wenten
Vol: 5 No: 2, Tahun 2018 e-ISSN : 2599-2627
ring sajeroning wacana buku ajah Latansa Aksara  Madrasah  Tsanawiyah  punika kaselih  manut  wewehan  lan  ejaan  basa Bali. Wacana sane wenten ring buku ajah Latansa  Aksara  Madrasah  Tsanawiyah inggih  punika  wacana  sane  mamurda:  (1) Idul  Fitri,  (2)  Pemerintah  Indonesia  ,  (3) Kerta  Gosa,  (4)  Ibadah  Shalat,  (5) Pasukan  Gajah.  Kaiwangan-kaiwangan sane  wenten  ring  wewehan  ngenenin indik: (1) pengater, (2) wewehan gabungan lan kaiwangan-kaiwangan sane wenten  ring  ejaan  basa  Bali  ngenenin indik:  (1) huruf  kapital ,  (2) huruf sendeh ( cetak  miring ),  (3)  kruna  lingga,  (4)  kruna tiron, lan (5) ceciren pepaosan.
Ring pangater kapolihang kaiwangan:  (1)  pangater  N-  sakadi Ngetiban. Punika kacihnayang ring lengkara  Wacana 1 “Ngetiban  ring pamuput  ngelaksanayang    tapaberata puasa Ramadhan, sane makelone asasih, iraga pacang nyambut rahina sane utama tur  mautama,  inggih  pun  tanggal  siki Syawal,  rahina  Idul  Fitri.”  ( Paragraf 1). Kruna  sane  iwang  ring  lengkara  punika inggih  punika  kruna  “Ngetiban”,  wangun krunanyane inggih punika:
Ngetiban  N-  +  atiban  dadosne kasurat  Ngatiban.  Aksara  sane  magaris beten ring kruna Ngetiban punika mangda kagentosin  dados  aksara  “a”  santukan saking  wangunnyane  panyuratan  kruna Ngetiban  punika  sapatutnyane  kasurat Ngatiban.  Taler  kruna  ngetiban  puniki boya  ja  kruna  lingga  sane    marupa  kruna lingga  awanda.  (2)  kaiwangan  pangater ka-,  sakadi:  kerahayuan,  kerahajengan, msl.  Punika  kacihnayang  ring  lengkara Wacana  1  “….taler  terus  kalaksanayang keajegang,  kejejerang,  ring  lianan  bulan puasa,  mangda  manut  ring  awig-awig sane  sampun  kasurat  ring  AL- Qur’an  tur hadith  Nabi  Muhammad  SAW.  Usan ngelaksanayang  shalat  ‘Id,  sareng  sami pada  nunas  pangampura  ma’af  soang- soang,  mangda  dosa-dosa  sane  sampun pecak klaksanayang, keampunin, karedhaang,  mangda  polih  kerahajengan, kerahayuan sareng  sami.”  (Paragraf  3). Kruna sane iwang ring lengkara punika  inggih  punika  kruna  keajegang, kejejerang, klaksanayang, keampunin, kerahajengan, kerahayuan. Wangun krunanyane inggih punika:
kerahajengan      ka- + rahajeng + - an dadosne kasurat karahajengan, kerahayuan                ka-  +  rahayu  +  an dadosne  kasurat  karahayuan.  Kruna- kruna punika iwang sesuratannyane santukan  sesurtannyane  nenten  manut sareng  sesuratan  pangater  ka-  inggih punika  pangater  ka-  nenten  ja  magentos yening  rumeket  ring  kruna  lingga  sane mapurwa antuk wianjana lan pangater ka- pacang  ngwetuang  sandi  ri  kala  rumeket ring  kruna  lingga  sane  mapurwa  antuk suara.  (3)  Yening  saking  wewehan gabungan  kapolihang  kaiwangan  marupa wewehan gabungan ka-an, sakadi: kautamaan.  Punika  kacihnayang  ring lengkara  Wacana  4 “Shalat  berjama’ah inggih  ipun  shalat  sane  kalaksanayang sareng-sareng,  tur  kapucukin  olih  imam kautamaan shalat  fardhu  berjama’ah, karmaphalan  ipun  makeh  dados  pitulikur, tur  becik  klaksanayang  ring  Masjid.” ( Paragraf 2). Kruna sane iwang sesuratannyane  ring  lengkara  punika kruna  “kautamaan”,  wangun  krunannyane inggih punika: kautamaan= ka- + utama + an dadosne kasurat kutaman.
Aksara  sane  magaris  beten  ring kruna kautamaan  punika mangda kasurat dados kutaman awinan sesuratan wewehan gabungan ka-an ri kala rumeket ring  kruna  lingga  pateh  sakadi  pangater ka-  miwah  pangiring –an.  Pangater  ka- pacang  ngwetuang  sandi  ri  kala  rumeket ring  kruna  lingga  sane  mapurwa  antuk suara  taler  ring  uger-uger  pangiring  -an sering kanggen ngwetuang sandi suara. Yening  kacingakin  pangater  ka-  ring kruna  kautamaan  rumeket  sareng  kruna lingga  utama  sane  mapurwa  antuk  suara lan pangiring –an punika sering kaanggen ngwetuang  sandi  dadosne  kruna  sane iwang punika kasurat kutaman.
Kaiwangan  ejaan  basa  Bali  sane wenten:  (1)  Kaiwangan  huruf  capital. Saking sesuratan huruf kapital kapolihang kruna  sane  iwang,  sakadi:  ring  kruna pancasila  sane  nganggen  huruf  cenik mangda kagentosin nganggen huruf kapital .  Punika  kacihnayang  ring  lengkara “Dasar  negarane  pancasila,  lambang negarane  Garuda Pancasila.”  (Wacana 2, Paragraf 2).  Kruna  sane  iwang  inggih punika  kruna  pancasila.  Sesuratan  sane patut “Dasar negarane
Pancasila,
Vol: 5 No: 2, Tahun 2018 e-ISSN : 2599-2627
lambang negarane Garuda Pancasila.” (2) saking sesuratan huruf sendeh kapolihang kaiwangan kruna, sakadi: khutbah, khatib. Kruna punika sumangdane kasurat sendeh  santukan  ngranjing  ring  basa tiosang  sane  durung  dados  kruna  basa Bali.  Punika  kacihnayang  ring  lengkara “Daweg  Idul  Fitri    warsa  puniki,  titiang ngelaksanayang Shalat  ‘Id, ring alun-alun, pukul  pitu  semengan.  Khatib  midartayang ring  khutbah    ipun  indik  kautaman  rahina Idul  Fitri,  tur  parindikan  phalakarma ibadah  puasan  iragane,  mangda  amalan- amalan sane sampun biasa kalaksanayang,  taler  terus kalaksanayang keajengang,  kejejerang,  ring  lianan  bulan puasa,  mangda  manut  ring  awig-awig sane  sampun  kasurat  ring  Al- Qur’an  tur hadith  Nabi  Muhammad  SAW.  Usan ngelaksanayang  shalat  ‘Id,  sareng  sami pada  nunas  pangampura ma’af  soang- soang,  mangda  dosa-dosa  sane  sampun pecak klaksanayang, keampunin, karedhaang,  mangda  polih  kerahajengan, kerahayuan  sareng  sami.”  (Wacana  1, Paragraf 3).  Kruna  sane  iwang  inggih punika  kruna  Khatib,  pukul,  khutbah, puasan,  amalan-amalan,  terus,  bulan, ma’af,  karedhaang.  Sesuratan  sane  patut Khatib,  pukul,  khutbah,  puasan,  amalan- amalan,  terus,  bulan, ma’af,  karedhaang. Lengkara  sane  madaging  kaiwangan kruna  punika  kasurat “Daweg  Idul  Fitri warsa  puniki,  titiang  ngelaksanayang Shalat    ‘Id,  ring  alun-alun, pukul pitu semengan. Khatib midartayang ring khutbah ipun  indik  kautaman  rahina  Idul Fitri,  tur  parindikan  phalakarma ibadah puasa iragane,  mangda amalan-amalan sane  sampun  biasa  kalaksanayang,  taler t erus kalaksanayan,g keajengang, kejejerang,  ring  lianan bulan  puasa, mangda  manut  ring  awig-awig  sane sampun  kasurat  ring  Al- Qur’an  tur  hadith Nabi Muhammad
SAW. Usan
ngelaksanayang  shalat  ‘Id,  sareng  sami pada  nunas  pangampura ma’af soang- soang,  mangda  dosa-dosa  sane  sampun pecak klaksanayang, keampunin, karedhaang, mangda  polih  kerahajengan, kerahayuan  sareng  sami.”  (3)  saking sesuratan kruna lingga kapolihang kaiwangan,  sakadi:  karmaphala.  Kruna punika sumangdane kasurat unggal santukan  ring  uger-uger  kruna  lingga
katelatarang  kruna  lingga  punika  kasurat tunggal.  Punika  Kacihnayang  ring  kruna “Satua-satua  inucap  suksman  ipunindik karmaphala..  Kruna  sane  iwang  inggih punika  kruna    karmaphala.  Sesuratan sane  patut  karma  phala.  Lengkara  sane madaging kaiwangan kruna punika kasurat “Satua-satua  inucap  suksman ipunindik karma phala .”  (4)  saking sesuratan kruna tiron kapolihang kaiwangan, sakadi: ngelaksanayang.
Sesuratan  kruna  sekadi  sane  iwang punika  sumangdane  kasurat  nganutin awig-awig  kruna  tiron  inggih  punika pangater ka-, ma-, maka-, kuma-, pra-, pa- ,  lan  sa- sane  satata  kaucap  kǝ-,  mǝ-, makǝ-,  kumǝ-,  prǝ-,  pǝ-,  lan  sǝ-  kasurat antuk  ka-,  ma-,  maka-,  kuma-,  pra-,  pa- lan sa-. Punika kacihnayang ring lengkara “Id  artin ipun mawali, Fitri artin ipun suci, Idul  Fitri  artin  ipun  mawali  suci,  sekadi rarene  wau  lekad,  metu  saking  wetenge, tan maduwe dosa.” (Wacana 1, Paragraf 2 ).  Kruna  sane  iwang  inggih  punika  kruna sekadi.  Sesuratan  sane  patut  sakadi. Lengkara  sane  madaging  kaiwangan kruna  punika  kasurat “Id    artin  ipun mawali,  Fitri  artin  ipun  suci,  Idul  Fitri  artin ipun  mawali  suci,  sakadi  rarene  wau lekad,  metu  saking  wetenge,  tan  maduwe dosa.”  (5)  saking  sesuratan  ceciren pepaosan kapolihang wentennyan kaiwangan  sesuratan  tanda  titik,  tanda koma, tanda titik dual an tanda hubung.
Saking  teori  sane  kanggen  inggih punika  teori  manut  Badan  Depdiknas (2005)  ceciren  pepaosan  wenten  15 nanging ring buku  Latansa Aksara Madrasah Tsanawiyah kaiwangan ceciren pepaosan  sane  wenten  wantah  4  inggih punika wentennyane kaiwangan sesuratan tanda titik , tanda koma, titik dua lan tanda hubung.  (1) Tanda  Titik, Depdiknas (2005:30)  nlatarang titik kanggen  ring ungkur  ringkesan  wastan  gelar,  pangkat, jabatan  lan  nyapa.  Saking  tetilikan  sane kalaksanayang  ring  wacana  buku  ajah Latansa  Aksara  Madrasah  Tsanawiyah kapolihang wentenyane kaiwangan panyuratan tanda titik sane  nenten manut sareng teori inggih  punika: “H.  Halid.  BA”
(Wacana  1).  Sesuratan  sane  patut  H. Halid,  B.A. Tanda  titik kaanggen  ring ungkur ringkesan wastan gelar. (2) Tanda Koma ,  Depdiknas  (2005:33)  nlatarang
Vol: 5 No: 2, Tahun 2018 e-ISSN : 2599-2627
tanda  koma kanggen  ring  pantaraning pesengan  lan gelar  akademik sane nyarengin,  kanggen  minayang  saking ringkesan  wangsa  utawi  marga.  Saking tetilikan  sane  kalaksanayang  ring  wacana buku  ajah  Latansa  Aksara  Madrasah Tsanawiyah kapolihang wentenyane kaiwangan  panyuratan tanda  koma sane nenten  manut  sareng teori inggih  punika: “…mangda  amalan-amalan  sane  sampun biasa kalaksanayang, taler terus kalaksanayang  keajengang,  kejejerang, ring  lianan  bulan  puasa,  mangda  manut ring  awig-awig  sane  sampun  kasurat  ring AL- Qur’an  tur  hadith  Nabi  Muhammad SAW.” (Wacana 1, Paragraf 3 ).
Sesuratan  sane  patut  “…mangda amalan-amalan sane sampun biasa kalaksanayang, taler terus kalaksanayang, keajengang,  kejejerang,  ring  lianan  bulan puasa,  mangda  manut  ring  awig-awig sane  sampun  kasurat  ring  Al- Qur’an  tur hadith  Nabi  Muhammad  SAW.” Kutipan nika  ngwentenang  indik tanda koma sane nenten kadagingin ring
genah sepatutnyane. Tanda koma sane  nenten madaging  sausan  kruna  kalaksanayang
“…taler
terus kalaksanayang keajegang…”  nika  sane  sapatutnyane kadagingin tanda koma. Nika  sane ngawinang  artin  ipun  kirang  prasida karesepang. (3) Tanda Titik Dua,
Depdiknas  (2005:35)  nlatarang tanda  titik dua kanggen  ri  kala:  (1)  kanggen penganter ring sajeroning daftar, rangkaian, pemerincian , miwah penunjukan, (2)  kanggen  pantaraning:  (i) jilid  utawi  nomor  lan  kaca,  (ii) bab taler ayat sajeroning kitab-kitab  suci ,  utawi  (iii) murda taler wewidangan murda sajeroning sesuratan,  (3)  kanggen  ring  pantaraning pah-pahan  sane  nyihnayang  pamaos miwah  sane  kabaos  ring  sajeroning babaosan. Saking tetilikan sane kalaksanayang  ring  wacana  buku  ajah Latansa  Aksara  Madrasah  Tsanawiyah kapolihang wentenyane kaiwangan panyuratan tanda  titik  dua sane  nenten manut sareng teori inggih punika:
`Kaiwangan tanda titik  dua sane wenten  ring  wacana  buku  ajah  Latansa Aksara  Madrasah  Tsanawiyah  inggih punika: “Sane  nyeneng  kepala  negarane mawasta : presiden tur kaabih antuk para menterine, sane nyalanang
pemerintahane.” (Wacana 2, Paragraf 3 ). Sesuratan  sane  patut  “Sane  nyeneng kepala  negarane  mawasta    presiden  tur kaabih  antuk  para  menterine,  sane nyalanang  pemerintahane.” Kutipan nika ngwentenang  indik tanda titik  dua sane wenten  ring  genah  sepatutnyane. Tanda titik  dua sane  iwang  genahnyane  inggih punika  ring  pantaraning  kruna  mawasta lan  presiden. Tanda  titik dua  punika sumangdane  kaicalang, tanda  titik  dua yening  kagenahang  ring  pantaraning kruna  mawasta  lan  presiden  punika prasida ngawinang sesuratannyane iwang artin  ipun.  (4) Tanda  Hubung ,  Depdiknas (2005:36) nlatarang tanda hubung kanggen nyambungang wangun kruna dwi lingga.
Saking tetilikan sane
kalaksanayang  ring  wacana  buku  ajah Latansa  Aksara  Madrasah  Tsanawiyah kapolihang
wentenyane kaiwangan panyuratan tanda  hubung sane  nenten manut sareng teori inggih punika:
“DPR  sane  ngaryanin  undang- undang  negara  nanging  tan  dados  tulak ring undang undang dasar empat limane.” (Wacana 2, Paragraf 4 )
Sesuratan  sane  patut  “DPR  sane ngaryanin
undang-undang negara
nanging  tan  dados  tulak  ring  Undang- Undang Dasar empat limane.”
Kutipan nika  ngwentenang  indik tanda hubung sane  nenten  kadagingin ring  genah  sepatutnyane. Tanda  hubung sane  iwang  genahnyane  ingih  punika sapatutnyane kadagingin ring pantaraning kruna  undang  undang  santukan tanda hubung kanggen  nyambungang  wangun kruna dwi lingga.
Kaiwangan-kaiwangan punika
kaselehin  nganggen  kartu  data,  akeh kaiwangannyane inggih punika: (1) pengater akehnyane 21 kruna, (2) wewehan  gabungan  akehnyane  1  kruna,
(3) huruf  kapital akehnyane  11  kruna,  (4) huruf sendeh ( cetak miring ) akehnyane 63 kruna,  (5)  kruna  lingga  akehnyane  14 kruna, (6) kruna tiron akehnyane  8 kruna, lan  (7)  ceciren  pepaosan  akehnyane  6 kruna.  Dadosne  akeh  samian  sesuratan kruna  sane  iwang  sane  wenten  ring wacana  buku  ajah  Latansa  Aksara Madrasah Tsanawiyah  inggih punika 126 kruna.
Vol: 5 No: 2, Tahun 2018 e-ISSN : 2599-2627

## PAMUPUT
Ringkesan  saking  tetilikan  puniki inggih  punika  bantang  pikobet  saking tetilikan  puniki  ngenenin  indik  sapunapi kaiwangan-kaiwangan wewehan sane wenten  ring  wacana  buku  ajah  Latansa Aksara
Madrasah Tsanawiyah lan sapunapi kaiwangan-kaiwangan ejaan basa  Bali  sane  wenten  ring  wacana  buku ajah Latansa Aksara
Madrasah
Tsanawiyah. Tetilikan puniki madue tetujon mangda prasida uning ring kaiwangan-kaiwangan wewehan sane wenten  ring  wacana  buku  ajah  Latansa
Aksara Madrasah Tsanawiyah lan mangda  prasida  uning  ring  kaiwangan- kaiwangan  ejaan  basa  Bali  sane  wenten ring  wacana  buku  ajah  Latansa  Aksara Madrasah Tsanawiyah. Kawigunan tetilikan  puniki  wentennyane  kawigunan pamucuk lan  kawigunan panglimbak majeng panilik, majeng sang sane makarya  buku  ajah,  majeng  panilik  sane siosan.
Tetilikan  puniki  nganggen teori buku ajah,  wewehan  basa  Bali  (teori  wewehan sane  kanggen  saking  Badan  Pimbina Bahasa,  Aksara,  lan  Sastra  Bali)  lan teori ejaan  basa  Bali.  Tetilikan  puniki  pinaka tetilikan deskriptif kualitatif , ring sajeroning mupulang data panilik nganggen kramaning dokumentasi lan ri kala mupulang  data  piranti  sane  kanggen inggih  punika kartu  data .  Pikolih  sane kapolihang  saking  tetilikan  puniki  inggih punika wentennyane kaiwangan wewehan sane  marupa  kaiwangan  pangater  lan wewehan  gabungan,  taler  kaiwangan ejaan  basa  Bali  sane  marupa  kaiwangan sesuratan huruf kapital , huruf sendeh, kruna  lingga,  kruna  tiron,  lan  ceciren pepaosan.
Kaiwangan-kaiwangan wewehan sane  wenten  ring  wacana  buku  ajah Latansa  Aksara  Madrasah  Tsanawiyah inggih  punika:  (1)  pangater,  kaiwangan pangater  sane  wenten  ring  buku  ajah Latansa  Aksara  Madrasah  Tsanawiyah inggih  punika  kaiwangan  pangater  N-, kaiwangan  pangater  ka-,  (2)  wewehan gabungan, kaiwangan wewehan gabungan sane wenten ring wacana buku ajah Latansa Aksara
Madrasah
Tsanawiyah  inggih  punika  kaiwangan wewehan gabungan ka-an.
Kaiwangan-kaiwangan  ejaan  basa Bali  sane  wenten  ring  buku  ajah  Latansa Aksara  Madrasah  Tsanawiyah  inggih punika:  (1)  sesuratan huruf kapital ,  (2) sesuratan huruf sendeh,  (3)  sesuratan kruna lingga, (4) sesuratan kruna tiron, lan (5)  sesuratan  ceciren  pepaosan  sane marupa  kaiwangan tanda  titik,  tanda koma,  tanda  titik  dua miwah tanda hubung .  Kaiwangan  ejaan  basa  Bali  pinih akeh kacingakin ring kaiwangan panyuratan huruf sendeh.
Manut  ring  tetilakan  sane  sampun kalaksanayang  lan  pikolih  tetilkan  sane sampun kapolihang.
Panilik jagi nguningayang piteket-piteketnyane.
Piteket-piteket  punika  mapaiketan  sareng kawigunan  tetilik  inggih  punika  piteket pamucuk  lan  piteket  panglimbak.  Piteket pamucuk mangda prasida kanggen paweweh  pangajahan  ri  kala  nyurat wewehan lan ejaan basa Bali taler prasida ngamecikang pendidikan utamannyane risajeroning makarya buku ajah utamanyane  buku  ajah  basa  Bali.  Taler piteket  panglimbaknyane  majeng  panilik mangda  prasida  kanggen  rikala  panilik pacang makarya buku ajah, nika ngawinang  panilik  sampun  uning  nyurat wewehan  lan  ejaan  basa  Bali  sane  patut. Majeng  sang  sane  makarya  buku  ajah mangda kanggen ngamecikang buku ajah sane kakaryanin taler sang sane makarya buku  ajah  prasida  uning  indik  sesuratan wewehan  lan  ejaan  basa  Bali  sane  patut. Sane  pinih  untat  majeng  panilik  sane siosan mangda prasida kanggen nulungin panilik sane sioasan ri kala nglaksanayang tetilikan asoroh.

## KAPUSTAKAAN
Arikunto, Suharsimi. 2006. Prosedur Penelitian Suatu Pendekatan
Praktek . Jakarta: Rineka Cipta.
Badan  Pembina  Bahasa,  Aksara  lan Sastra  Bali.  2006. Tata  Basa  Bali .
Denpasar: Balai Penelitian Bahasa.
Departemen  Pendidikan  Nasional.  2005.
Pedoman  Umum  Ejaan  Bahasa
Bali dengan Huruf Latin.
Denpasar: Balai Bahasa .
Prastowo,  Andi.  2011.  P anduan  Kreatif Membuat  Bahan  Ajar  Inovatif:
Menciptakan Metode Pembelajaran  yang  Menarik  dan
Mengesankan .  Jogjakarta:  DIVA Press. Prayuda,  I  Putu  Eka.  2013.  Analisis Kesalahan Penulisan Prefiks dalam
Pusat  Pembinaan  dan  Pengembangan Bahasa. 1996. Tata  Bahasa  Baku Bahasa  Bali .  Denpasar:  Balai
Penelitian Bahasa.
Suandi,  I  Nengah.  2008. Pengantar Metodelogi Penelitian Bahasa . Singaraja:  Undiksha.
Sukardi.  2008. Metodelogi  Penelitian Pendidikan .  Jakarta:  PT  Bumi Akasara.
Tinggen,  I  Nengah.1978. Ejaan  Bali  Yang Disempurnakan .  Denpasar:  Dinas Pangajaran Daerah Tingkat I Bali. Wendra,  I  Wayan.  2014. Buku  Ajar
Penulisan  Karya  Ilmiah .  Singaraja: Undiksha. Setyawati, Nanik. 2010. Analisis
Kesalahan  Berbahasa  Indonesia:
Teori dan Praktik. Surakarta: Yuma Pustaka.